CELEX: 31978R0213
Language: el
Date: 1978-02-01 00:00:00
Title: Κανονισμός (ΕΟΚ) αριθ. 213/78 τής Επιτροπής τής 1ης Φεβρουαρίου 1978 περί τροποποιήσεως τού κανονισμού (ΕΟΚ) αριθ. 2104/75 όσον αφορά ορισμένες ειδικές λεπτομέρειες εφαρμογής τού καθεστώτος τών πιστοποιητικών εισαγωγής στόν τομέα τών μεταποιημένων προϊόντων μέ βάση τά οπωροκηπευτικά

Avis juridique important

|

31978R0213

Κανονισμός (ΕΟΚ) αριθ. 213/78 τής Επιτροπής τής 1ης Φεβρουαρίου 1978 περί τροποποιήσεως τού κανονισμού (ΕΟΚ) αριθ. 2104/75 όσον αφορά ορισμένες ειδικές λεπτομέρειες εφαρμογής τού καθεστώτος τών πιστοποιητικών εισαγωγής στόν τομέα τών μεταποιημένων προϊόντων μέ βάση τά οπωροκηπευτικά  

Επίσημη Εφημερίδα αριθ. L 031 της 02/02/1978 σ. 0011 - 0011 Ελληνική ειδική έκδοση: Κεφάλαιο 03 τόμος 20 σ. 0041 

++++ΚΑΝΟΝΙΣΜΟΣ ( ΕΟΚ ) αριθ . 213/78 ΤΗΣ ΕΠΙΤΡΟΠΗΣ  της 1ης Φεβρουαρίου 1978  περί τροποποιήσεως του κανονισμού ( ΕΟΚ ) αριθ . 2104/75 όσον αφορά ορισμένες ειδικές λεπτομέρειες εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 516/77 του Συμβουλίου , της 14ης Μαρτίου 1977 , περί κοινής οργανώσεως αγοράς στον τομέα των μεταποιημένων οπωροκηπευτικών ( 1 ) , και ιδίως το άρθρο 10 , παράγραφος 3 εδάφιο δεύτερο ,  Εκτιμώντας :  ότι , σύμφωνα με το άρθρο 10 παράγραφος 2 του προαναφερθέντος κανονισμού , η έκδοση των πιστοποιητικών εισαγωγής , για τον τοματοπολτό υπόκειται στην παροχή ασφαλείας , αποκαλούμενη στο εξής συνήθης ασφάλεια , ως και μιας πρόσθετης ασφάλειας   ότι το άρθρο 18 παράγραφος 4 του κανονισμού ( ΕΟΚ ) αριθ . 193/75 της Επιτροπής της 17ης Ιανουαρίου 1975 περί των κοινών λεπτομερειών εφαρμογής του καθεστώτος πιστοποιητικών εισαγωγής , εξαγωγής και προκαθορισμού για τα γεωργικά προϊόντα ( 2 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1470/77 ( 3 ) , καθορίζει μία προθεσμία κατά την οποία πρέπει να προσκομίζονται οι αποδείξεις που προβλέπονται για την αποδέσμευση της συνήθους ασφαλείας   ότι , για λόγους καλής διοικητικής διαχειρίσεως , η ίδια προθεσμία πρέπει να προβλεφθεί για την προσκόμιση αποδείξεων που προβλέπονται για την αποδέσμευση της πρόσθετης ασφαλείας  ότι ο κανονισμός ( ΕΟΚ ) αριθ . 2104/75 της Επιτροπής της 31ης Ιουλίου 1975 περί τροποποιήσεως του κανονισμού ( ΕΟΚ ) αριθ . 193/75 και περί των ειδικών λεπτομερειών εφαρμογής του καθεστώτος των πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά ( 4 ) πρέπει να τροποποιηθεί ανάλογα   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο άρθρο 7 του κανονισμού ( ΕΟΚ ) αριθ . 2104/75 προστίθεται η ακόλουθη παράγραφος 3 :  " 3 . Η πρόσθετη ασφάλεια καταπίπτει , αν ο αιτών δεν προσκόμισε μία από τις αναγκαίες αποδείξεις , για την αποδέσμευσή της εντός έξι μηνών από την τελευταία ημέρα ισχύος του πιστοποιητικού . "  Αρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Eφαρμόζεται στα πιστοποιητικά , των οποίων η αίτηση υποβάλλεται από την έναρξη της ισχύος του .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , την 1 Φεβρουαρίου 1978 .  Για την Επιτροπή  Finn GUNDELACH  Αντιπρόεδρος  ( 1 ) ΕΕ αριθ . Ν 73 της 21.3.1977 , σ . 1 .  ( 2 ) ΕΕ αριθ . Ν 25 της 31.1.1975 , σ . 10 .  ( 3 ) ΕΕ αριθ . Ν 162 της 1.7.1977 , σ . 11 .  ( 4 ) ΕΕ αριθ . Ν 214 της 12.8.1975 , σ . 20 .